Kickstarter

Kickstarter – globali sutelktinio finansavimo internetu platforma, įsteigta Jungtinėse Valstijose. Įmonės būstinė įsikūrusi Brukline, Niujorke. Kompanijos tikslas yra padėti kūrybingiems projektams išvysti dienos šviesą. Pasak Kickstarter, 2019 m. duomenimis, įvairiems projektams (susijusiems su filmais, muzika, sceniniais pasirodymais, komiksais, žurnalistika, kompiuteriniais žaidimais, maistu ir kt.), kurių skaičius siekia 445 tūkst., jau surinkta per 4 mlrd. JAV dolerių iš 16,3 mln. aukotojų.

Aukojusiesiems lėšų Kickstarter projektams atsilyginama materialiai arba suteikiant ypatingų potyrių. Tokio modelio kilmės šaknys siekia tam tikros meno šakos nuolatinių lankytojų aukojimą, kuomet menininkai patys kreipdavosi į savo auditorijas su prašymu paremti jų veiklą.

 Istorija 
Kickstarter veikla pradėta 2009 m. balandžio 28 d. Tinklalapio įkūrėjai Perry Chen, Yancey Strickler ir Charles Adler. Žurnalas „Time“ tinklalapį įvardijo kaip „vieną geriausių 2010 m. išradimų“ ir „geriausią 2011 m. tinklalapį“.

2013 m. vasario 14 d. buvo išleista iOS programėlė, skirta telefonams iPhone, pavadinimu Kickstarter.

Nuo 2012 m. spalio 31 d. Kickstarter projektus gali steigti gyventojai iš Jungtinės Karalystės.

Nuo 2013 m. rugsėjo 9 d. Kickstarter tapo prieinamas autoriams iš Kanados.

Nuo 2013 m. lapkričio 13 d. steigti projektus tinklalapyje Kickstarter gali ir Australijos bei Naujosios Zelandijos piliečiai. 2014 m. prie projekto prisijungė autoriai iš Nyderlandų, Danijos, Airijos, Norvegijos ir Švedijos, 2015 m. – Vokietijos, Prancūzijos, Ispanijos, Austrijos, Belgijos, Italijos, Šveicarijos, 2016 m. – Singapūro, Honkongo ir Meksikos bei 2017 m. – Japonijos. 2017 m. liepą pateikęs atsistatydinimo lapelį iš projekto pasitraukė vienas jo įkūrėjų Y.Strickler.

 Aukojimo modelis 
Kickstarter yra viena iš sutelktinio finansavimo internetu platformų, apeinanti tradicinius investavimo būdus. Projekto autoriai pasirenka galutinį terminą ir minimalią surinktų lėšų sumą. Jei šis tikslas nėra pasiekiamas iki numatyto termino, reiškia jokių lėšų nesurinkta – savotiška apsidraudimo sutartis. Aukotojų lėšos surenkamos per Amazon Payments. Platforma prieinama rėmėjams iš viso pasaulio ir projektų kūrėjams iš JAV, Jungtinės Karalystės, Kanados, Australijos ir Naujosios Zelandijos.

Kickstarter tenka 5 % nuo surinktų lėšų sumos. Amazon ima papildomus 3–5 %. Kitaip nei dauguma forumų, skirtų kapitalo pritraukimui ar investicijoms, Kickstarter nesiekia pasiglemžti projektų nuosavybės. Inicijuotų projektų internetiniai puslapiai archyvuojami ilgam ir yra prieinama visuomenei. Pasibaigus finansavimui, projektų ir patalpintų medijų nebegalima redaguoti ar pašalinti iš tinklalapio.

Nėra jokios garantijos, jog žmonės, talpinantys projektus Kickstarter tinklalapyje, įgyvendins savo projektus, panaudos surinktus pinigus savo projektų įgyvendinimui, ar, kad užbaigti projektai atitiktis aukotojų lūkesčius. Kickstarter pataria rėmėjams apsvarstyti prieš nusprendžiant remti projektą. Jie taip pat įspėja projektų vadovus, jog jie gali būti paduoti atsakomybėn dėl rėmėjų patirtos teisinės žalos jiems nesugebėjus ištesėti pažadų. Projektai gali žlugti net po sėkmingo lėšų surinkimo, jeigu autoriai neįvertintų reikiamo kiekio lėšų arba nesusidorotų su iškilusiais techniniais sunkumais.Adrianne Jeffries, „Jellyfish Tanks, Funded 54 Times Over on Kickstarter, Turn Out to Be Jellyfish Death Traps UPDATED“, BetaBeat, March 15, 2012Kevin Stout, „Kickstarter, Pros and Cons“, 148Apps.biz

 Populiariausi projektai pagal surinktas lėšas 

+ Dešimt didžiausių sėkmingai įgyvendintų Kickstarter projektų pagal surinktas lėšas (pateikti tik užbaigti projektai), 2014 m. Vieta  Viso JAV dol.  Projekto pavadinimas  Autorius  Kategorija  Finansuota %  Rėmėjai  Pabaigos data 1  13 285 226  Coolest Cooler: 60 kvortų nešiojamasis šaldytuvas su priedais Ryan Grepper  Dizainas 26 570  62 642  2014-08-30 2  10 266 845  Pebble: E-Paper Watch laikrodis, skirtas iPhone ir Android  Pebble Technology  Dizainas  10 266  68 929  2012-05-18 3  8 596 474  Ouya: naujos rūšies kompiuterinių žaidimų konsolė  Ouya Inc.  Kompiuteriniai žaidimai  904  63 416  2012-08-09 4  6 225 354  Pono Music – Where Your Soul Rediscovers Music  PonoMusic Team  Technologijos  778  18 219  2014-04-15 5  5 702 153  Filmas Veronica MarsThe Veronica Mars Movie Project  Rob ThomasFans pledge $3 million for 'Veronica Mars' movie in 2 days – Series creator Rob Thomas on the latest with the Kickstarter campaign   Filmai ir video  285 91 585  2013-04-12 6  5 408 916  Serialas vaikams Reading Rainbow  LeVar Burton/„Reading Rainbow“  Internetas  541 105 857  2014-07-02 7  4 188 927  Torment: Tides of Numenera  InXile Entertainment  Kompiuteriniai žaidimai  46574 405  2013-04-05 8  3 986 929  Project Eternity  Obsidian Entertainment  Kompiuteriniai žaidimai  362  73 986  2012-10-16 9  3 845 170  Mighty No. 9Mighty No. 9 by comcept USA, LLC  Comcept ir Inti Creates  Kompiuteriniai žaidimai  427  67 226  2013-10-01 10  3 429 235  Reaper Miniatures Bones: An Evolution Of Gaming MiniaturesReaper Miniatures Bones: An Evolution Of Gaming Miniatures  Reaper Miniatures  Stalo žaidimai  11 430  17 744  2012-08-25

 Išnašos 

Kategorija:JAV įmonės
Kategorija:Sutelktinis finansavimas